Βενσάν Πλαντέ

Ο Βενσάν Πλαντέ, γεννημένος στις 19 Νοεμβρίου 1980 στη Λιλ, είναι Γάλλος ποδοσφαιριστής ο οποίος αγωνίζεται στη θέση του τερματοφύλακα για λογαριασμό της Ρεντ Σταρ.

Βιογραφία 
Έχοντας ύψος 1,90 μέτρα και βάρος 79 κιλά, αγωνίζεται στη θέση του τερματοφύλακα. 

Γεννημένος στη Λιλ, πραγματοποίησε τα ποδοσφαιρικά του ξεκινήματα στην ΟΣ Μαρκέτ, στα προάστια της Λιλ προτού ενταχθεί στα τμήματα υποδομής της Ουασκεάλ. Σε ηλικία 15 ετών, στη διάρκεια του Εθνικού Κυπέλλου Παίδων, ο πολλά υποσχόμενος αυτός τερματοφύλακας, ο οποίος αγωνιζόταν με τη μικτή ομάδα του Νορ-Πα-ντε-Καλαί, διακρίθηκε και τράβηξε το ενδιαφέρον της ΑΣ Κάννες. 

Το 1996, διέσχισε τη Γαλλία και πραγματοποίησε το επαγγελματικό του ντεμπούτο και υπέγραψε το πρώτο του επαγγελματικό συμβόλαιο το 2000.

Στη διάρκεια του καλοκαιριού του 2003, ο Βενσάν Πλαντέ μεταγράφηκε στην ΣΜ Καέν. Αποτέλεσε αναπληρωματικό του Στεβ Ελανά. Έπειτα από τον τραυματισμό του τελευταίου και χάη στις εμφανίσεις του στο Λιγκ Καπ (φιναλίστ το 2005), καθιερώθηκε ως βασικός στην κάτω από την εστία της Καέν. Έκτοτε, δεν εκτοπίστηκε ποτέ από τη θέση αυτή και εξελίχθηκε σε έναν από τους σημαντικότερους παίκτες των Νορμανδών. 

Πραγματοποιώντας μια πολύ καλή σεζόν 2007-2008, ήταν ανάμεσα τους τέσσερις υποψήφιους για το βραβείο του καλύτερου τερματοφύλακα της Λιγκ 1 στα Trophées UNFP. Η σεζόν 2008-09 ήταν αρκετά πιο δύσκολη, κυρίως λόγω των ανεπιτυχών αποτελεσμάτων της ομάδας και του υποβιβασμού της στη Λιγκ 2. Αγωνίστηκε συνολικά σε 36 αναμετρήσεις και η ποιότητά του αναγνωρίστηκε από το σύνολο των συμμετεχόντων της Λιγκ 1. Έτσι, αιτήθηκε να μεταγραφεί σε άλλη ομάδα ώστε να μπορέσει να συνεχίσει την εξέλιξή του εντός της Λιγκ 1. 

Αφού δέχτηκε πρόταση συμβολαίου από την Γκρενόμπλ, υπέγραψε τελικά συμβόλαιο συνεργασίας με την ΑΣ Σαιντ-Ετιέν στις 26 Ιουνίου 2009, έναντι ποσού ύψους 800.000 ευρώ. Κι ενώ στην αρχή παρουσιαζόταν ως ανταγωνιστής του Ζερεμί Ζανό για τη θέση του βασικού τερματοφύλακα του συλλόγου, τελικά δεν αγωνίστηκε παρά μόνο σε ορισμένες αναμετρήσεις για τον θεσμό του Κυπέλλου Γαλλίας και του Λιγκ Καπ, με αποτέλεσμα να παραχωρηθεί ως δανεικός την αμέσως επόμενη σεζόν στην ΑΚ Αρλ-Αβινιόν, νεοπροβιβασθείσα στη Λιγκ 1.

Ο Βενσάν Πλαντέ υπέγραψε συμβόλαιο συνεργασίας με την ΑΑΓ χρονικής διάρκειας 3 ετών. Κατά τη διάρκεια της αναμέτρησης για τη φάση των 32 του Λιγκ Καπ της σεζόν 2011-2012 απέναντι στην ΦΚ Λοριάν, υπέπεσε σε μεγάλο λάθος. Συγκεκριμένα, κι ενώ η ομάδα του προηγείτο στο σκορ με 2-1, στο 84ο λεπτό, απέτυχε παταγωδώς σε ένα διώξιμο της μπάλας με αποτέλεσμα να στοιχίσει στην ομάδα του την πρόκριση (ήττα με σκορ 3-2 έπειτα από παράταση).

Την 1η Ιουλίου 2013, έλυσε τη συνεργασία του με την Γκανγκάμπ, προκειμένου να ενταχθεί στη Ρεντ Σταρ, η οποία αγωνιζόταν στο Σαμπιονά Νασιονάλ. Βραβεύτηκε ως ο κορυφαίος τερματοφύλακας του πρωταθλήματος για τη σεζόν 2014-2015, με το πέρας της οποίας η ομάδα του προβιβάστηκε στη Λιγκ 2.

Διακρίσεις 
 Φιναλίστ του Λιγκ Καπ Γαλλίας το 2005 (ΣΜ Καέν) 
 Δευτεραθλητής Γαλλίας στη Λιγκ 2 : 2004, 2007
 Εκλεγμένος καλύτερος παίκτης της ΣΜ Καέν για τη σεζόν 2007-2008 από την ιστοσελίδα lequipe.fr

Παραπομπές

Εξωτερικός Σύνδεσμος 
 Βενσάν Πλαντέ  στο LFP.fr

Γάλλοι ποδοσφαιριστές
Ποδοσφαιριστές ΑΣ Κάννες
Ποδοσφαιριστές ΣΜ Καέν
Ποδοσφαιριστές ΑΣ Σαιντ-Ετιέν
Ποδοσφαιριστές ΑΚ Αρλ-Αβινιόν
Ποδοσφαιριστές Αν Αβάν ντε Γκανγκάμπ
Ποδοσφαιριστές Ρεντ Σταρ ΦΚ
Τερματοφύλακες ποδοσφαιριστές